Molde videregående skole

**Molde videregående skole** er en studieforberedende skole som ligger sentralt plassert i Molde sentrum. Fra høsten 2022 har skolen 765 elevplasser med opplæringstilbud innenfor studiespesialisering, studiespesialisering med toppidrett ("toppidrettsklassen"), musikk, dans og drama (inkludert Landslinje for jazz), kunst, design og arkitektur, innovasjon og ledelse, samt påbyggsklasse til studiekompetanse for elever med yrkeskompetanse.

Hvert år arrangerer et utvalg av elevmassen et teaterstykke, mens alle elever ved studieretningen for musikk, dans og drama &ndash; som drives i samarbeid med Molde kulturskole &ndash; hvert tredje år setter opp en musikal.

## Historie
Skolen ble etablert som middelskole i 1832. I «Brinchmann-tiden», 1849&ndash;93, satte adjunkt og etter hvert rektor Alexander Brinchmann preg på skolen med sine allsidige interesser. Det ble gjennomført «militære» øvelser på Årø og store kulturarrangementer i skolens regi, men elever fra hans tid fortalte også om harde avstraffelsesmetoder. Institusjonens kanskje mest kjente elev, Bjørnstjerne Bjørnson, kalte middelskolen «en liden, meget pyntelig skole / på hvilken både kirke og stat kunde stole». Da han 17 år gammel forlot byen, var det med ordene «Nu farvel! fordømte Skole / Nu farvel! mit Fængselshul», som han senere formulerte det, i sinnet. I 1863 fikk den status som «lærd skole», hvor elevene kunne avlegge examen artium.

Fra 1880-årene er det kjent at skolen hadde et gymnasiastsamfunn med egen elevavis, hvor blant andre Johan Scharffenberg skrev. I 1970-årene het avisen ''Andrimner''.

### Skolebygg
I Bjørnsons skoletid i 1840-årene lå skolebygget ved elvemunningen. Siden 1925 har skolen vært lokalisert like nordvest for Øvre bru, vis-à-vis den tidligere folkeskolen (som nå er borte). I tillegg til hovedbygningen i empirestil, som fremdeles er i bruk, har flere bygg kommet til etter hvert. I 2005 begynte arbeid på en større utvidelse av byggmassen, som var ferdigstilt i desember 2006. I 2015 ble det nyeste tilbygget tatt i bruk, med bl.a. kantine, en stor aula, klasserom, bibliotek og kontorer.

### Tidligere navn
***Molde Middelskole** (1832&ndash;49)
***Molde Middel- og Realskole** (1849&ndash;63)
***Molde Lærd- og Realskole** (1863&ndash;75)
***Molde offentlige Skole for høiere Almendannelse** (1875&ndash;93) (også kalt **Molde latingymnasium og middelskole**)
***Molde kommunale høiere almenskole** (1893&ndash;1931)
***Molde kommunale høgre ålmennskule** (1931&ndash;64)
***Molde gymnas** (1964&ndash;79)
***Molde videregående skole** (1979&ndash;)

### Skolens rektorer
*Johan Hermann Lie, overlærer 1832-1835
*Hans Julius Hammer, overlærer 1836-1840
*Johan Olivarius Horn, overlærer 1840&ndash;51, rektor 1851&ndash;59
*Alexander Brinchmann, 1859&ndash;93
*Jørgen Laurentz Wilhelm Dietrichson, 1893-1896
*Henrik August Angell Carlsen, 1896-1899
*Embret Amundrud. 1900-1909
*Samuel Aage Sofus Stabell, 1909-1913
*Peter Mauritz Talseth, 1913-1924
*Johan Heggebø, 1924-1931
*Leiv Heggstad, 1931&ndash;40
*Egil Halmøy, 1940-1941 (fungerende rektor)
*Erling Eriksen, 1941-1945 (fungerende rektor)
*Egil Halmøy, 1945-1946 (fungerende rektor)
*Aslak Erdal, 1946-1961
*Asgaut Bore, 1961&ndash;62 (fungerende rektor)
*Børge Rypdal, 1962-1981
*Magne Johnsen, 1981-1993
*Helge Linge, 1993-2004
*Thorbjørn Myhre, 2004-2011
*Oddgeir Overå, 2011-2020
*Leif Magne Lervik, 2020-2024
*Celia Berg, 2024-

### Markante lærere
*Kaptein Hans Emil Christophersen, klasselærer 1858&ndash;73
*Johan Andreas Schneider, adjunkt fra 1875
*Per Amdam, lektor
*Jostein Sæbøe, lektor
*Paul Botten-Hansen jr., lektor

### Markante elever (alumner)
*Ludvig Daae (1829–1893) (elev 1840-45), stortingspolitiker og Arméstatsråd
*Bjørnstjerne Bjørnson (elev 1844&ndash;49), forfatter
*Ole Anton Qvam (elev ca. 1850), jurist, statsråd og statsminister
*Olaus Fjørtoft (latinelev 1861&ndash;66), journalist
*Kristofer Kristofersen (elev til 1869), forfatter og journalist
*Jacob Tanner (elev til 1886), lærer og prest
*Johan Scharffenberg (elev 1882&ndash;88), psykiater og sosialpolitiker
*Rolf Groven (elev til 1963, kunstmaler)
*Knut Ødegård (elev til 1965), forfatter
*Kjell Magne Bondevik, statsminister
*Edvard Hoem (elev til 1968), forfatter
*Bjørn Grydeland (elev til 1968), departementsråd, diplomat
*Bjørn Rune Gjelsten (elev 1973&ndash;76), investor
*Jo Nesbø, musiker og forfatter
*Bernt Hulsker, fotballspiller og journalist
*Daniel Herskedal (elev til 2001), musiker
*Endre Ruset (elev til 2001), forfatter
*Mats Eldøen (elev til 2002), skuespiller
*Øyvind Hoås, fotballspiller
*Paul Joakim Sandøy, politiker
*Knut Marius Djupvik, musiker
*Erling Braut Haaland, fotballspiller

## Referanser


## Kilder
*
*
*

## Eksterne lenker
* Molde videregående skoles hjemmeområde
* Dokumentasjonsprosjektet. Tekstsamlingen. Bjørnstjerne Bjørnson, samlede verker, bind 8, ''Digte og sange'' 1880